**Parlamentinės grupės „Už ištikimybę priesaikai“ pranešimas: „Dėl informacijos nutekinimo skandalo“**

2013 m. lapkričio 27 d. pranešimas VIR

Seimo narių grupė „Už ištikimybę priesaikai“, reaguodama į visuomenėje tvyrančią įtampą dėl informacijos nutekinimo skandalo, prašo visų Lietuvos valstybės pareigūnų ir tarnautojų, nepriklausomai nuo jų rango ir užimamų pareigų, elgtis garbingai ir sąžiningai, būti ištikimiems duotai priesaikai ir Konstitucijoje įtvirtintam teisingumo principui.

Apmaudu, kad, prabėgus daugiau nei dvidešimčiai metų nuo taip ryžtingai ir pilietiškai atgautos nepriklausomybės, Lietuvos politikai demonstruoja ne viešosios lyderystės ir kompetencijos brandą, o grimzta į asmeninių ambicijų ir intrigų liūną. Viešoji politika, tautos interesai, Lietuvos piliečiai vėl bloškiami atgal dešimtmečiais. Užsibrėžti tikslai lieka deklaracijomis, mokesčių mokėtojai gluminami slaptųjų pažymų fantomais, politinio susidorojimo baimė paralyžiuoja valstybės tarnautojų kasdienį kruopštų darbą.

Seimo narių grupės „Už ištikimybę priesaikai“ nariai dar kartą primena, kad valstybę kuriame mes visi ir mes visi esame pilietiškai atsakingi. Negalime abejingai stebėti asmeninių ambicijų ir galios demonstravimo bei konstitucinių vertybių menkinimo.

*Seimo nariai:*

*Vitalijus Gailius*

*Povilas Urbšys*

*Rima Baškienė*

*Eugenijus Gentvilas*

*Sergejus Jovaiša*

*Vytautas Juozapaitis*

*Rytas Kupčinskas*

*Vytautas Antanas Matulevičius*

*Algirdas Vaclovas Patackas*

*Naglis Puteikis*

*Paulius Saudargas*

*Daugiau informacijos:*

*Seimo narys*

*Vitalijus Gailius*

*Mob. 86 98 42 681*

*vitalijus.gailius@lrs.lt*